El Palau Robert ha incorporat a les seves rutes dos itineraris d'arquitectura contemporània, coincidint amb l'exposició "RCR Arquitectes.
Creativitat compartida", que es pot visitar fins al 13 de setembre al centre.
El primer itinerari proposa un recorregut per obres dels arquitectes a Osona-Ripollès-Garrotxa, mentre que el segon descobreix altres projectes a Barcelonès-Selva-Gironès-Baix Empordà.
Enric Monteagudo, Jordi Pinyol i Montserrat Cadena són els guanyadors del Concurs organitzat amb motiu de l'exposició "Scouting in Catalonia" i poden recollir el llibre en què es basa l'exposició a l'Oficina de Turisme.
El telèfon d'informació de la Generalitat 012 ofereix informació de les exposicions del Palau Robert quan la trucada entra en el temps d'espera.
La locució no espot escoltar sempre íntegrament; la gravació es talla en el moment que hi ha disponibilitat per atendre el ciutadà,
El Banc de Llet Materna organitza la "2a Trobada de Germans de Llet" el diumenge 17 de maig, a partir de les 11 hores, al Jardí, amb activitats com una xocolatada, titelles, racó de lactància o tallers de pintures i altres activitats per als infants.
El comissari de l'exposició fotogràfica "Dalí, Breaking News", David Àlvarez, ha presentat aquest divendres, mitjançant una visita guiada, la mostra dedicada a l'artista, que es pot visitar fins al 30 d'agost a l'Espai Santa Caterina de la Generalitat de Catalunya a Girona.
El conseller d'Empresa i Ocupació, Felip Puig, ha visitat, aquest dimarts, l'exposició "25è aniversari dels Grans Premis de Fórmula 1", que recull les millors imatges de les 24 curses disputades al Circuit de Barcelona-Catalunya en els seus 25 anys d'història, el primer dia que la mostra s'ha pogut visitar al Jardí.
Arola Editors presenta el llibre "Guislabert de Barcelona i el misteri de la Catedral" el dijous 14 de maig, a les 19.30 hores, a la Sala d'Actes de les Cotxeres.
El llibre, amb textos de Montse Subirana i amb il·lustracions de Dàlia Adillon, pertany a la col·lecció Conte de Comtes, que dóna a conèixer la història medieval.
El Jardí del Palau Robert és el punt d'informació i trobada, del 28 al 30 d'abril, de la "Barcelona Wedding Week", esdeveniment organitzat per l'associació Synergies que se centra en el món dels casaments, amb activitats relacionades amb la moda nupcial en diversos llocs de Barcelona.
Audiovisual que mostra el procés de producció de la primera gran exposició sobre la i el motociclisme catalans, des dels àmbits industrial, social, esportiu i tecnològic.
Les roses solidàries, els llibres, el llibre electrònic, el cava i la ràdio en directe amb RAC1 són els protagonistes de la festa de Sant Jordi d'enguany al Jardí del Palau Robert.
El dimecres 22 d'abril, s' ha inaugurat l'exposició fotogràfica "Objectiu Escriptor", que presenta, del 23 al 27 d'abril, 50 retrats d'escriptors dels fotògrafs Assís G. Ayerbe, Elena Blanco, Marta Calvo i Josep Echaburu, amb una llarga trajectòria capturant les cares més representatives de l'escena literària.
Els visitants de l'exposició "Scouting in Catalonia" poden participar en un concurs i guanyar un dels tres exemplars del llibre-catàleg en què s'ha inspirat l'exposició.
L'Espai Santa Caterina de l'Edifici de la Generalitat a Girona acull l'exposició "Rafael Patxot.
Mecenes, científic..., l'home" del 28 de febrer al 30 d'abril, en reconeixement a la seva tasca a favor de la cultura i la ciència a Catalunya, coincidint amb la recent commemoració del cinquantè aniversari de la seva mort.
El conseller de Territori i Sostenibilitat, Santi Vila, va afirmar que l'exposició de RCR Arquitectes al Palau Robert amb motiu dels 25 anys de l'estudi posa de manifest com aquests professionals s'han projectat al món amb un missatge propi, amb una altra manera d'aproximar-se a la realitat", en l'acte inaugural d'aquesta mostra, que va tenir lloc el 15 d'abril al Jardí.
La desfilada solidària "Petit Style Walking" mostrarà aquest dissabte, 18 d'abril, les tendències de la moda infantil d'enguany i alhora recollirà material escolar, joguines o roba per al Casal dels Infants, una entitat que porta diverses dècades ajudant famílies de tota Catalunya en la seva integració social, laboral i familiar.
L'acte tindrà lloc a les 18 hores, al Jardí.
L'exposició "Les ciutats europees de Josep Pla", que es va presentar al Palau Robert i a l'espai Catalunya-Europa a Brussel·les, es pot veure a la Sala La Carbonera d'Olot, del 9 al 12 d'abril, dins el marc del Festival Mot que, comissariat per Margarida Casacuberta, està dedicat a les ciutats literàries.
Aquest dimecres, 15 d'abril, es tanca el Jardí i l'accés a Sala 4, on es presenta l'exposició "BiblioTec", des de les 16.30 a les 18.30 hores, amb motiu de la preparació de l'acte inaugural de l'exposició "RCR Arquitectes Creativitat compartida", programat per a les 19 hores.
L'alcalde del Vendrell, Martí Carnicer, ha presentat aquest migdia el 35è Festival Internacional de Música Pau Casals, que cada estiu honora la figura del Mestre amb una programació a càrrec d'intèrprets de gran qualitat.
El director general de Creació i Empreses Culturals, Jordi Sellas, ha afirmat que el cinema i els audiovisuals amb paisatges, gent o arquitectura de Catalunya ens mostren com som i ajuden a projectar la imatge de Catalunya, en l'acte inaugural de l'exposició "Scouting in Catalonia", que ha tingut lloc el dimecres 1 d'abril, al Jardí del Palau Robert.